Il-ħabib li ha nitkellem fuqu huwa Luke Borg. Huwa għandu tnax-il sena u joqgħod ġewwa Ħal Kirkop. Hu twieled nhar is-sitta u għoxrin ta' Settembru tal-elfejn u ħamsa. Luke huwa tifel li għandu xagħar qasir u ta' lewn isfar. Huwa tifel li għandu tul medju. Wiċċu huwa żgħir u abjad karti bħal tiegħi. Iħobb jilbes pulit ħafna kull fejn imur u ma jħobbx jaqa' għaċ-ċajt b'ilbiesu. Iħobb jilbes eleganti u suret in-nies. Għandu manjieri liema bħalhom u jaġixxi ta' tifel matur. Għandu tendenza li jidħaq ħafna u ġieli jidħaq mingħajr ma jrid. Iħobb jiċċajta, dejjem b'mod helu u mhux b'mod goff. Huwa tifel li jħobb jingħaqad mal-oħrajn u jieħu pjaċir ma' sħabu. Huwa mhuwiex tifel arroganti, lanqas mhuwa tifel kiesaħ, anzi huwa tifel li taqbad konverżazzjoni miegħu u tieħu gost titkellem miegħu. Nista' ngħid li Luke huwa tifel bieżel ħafna u jħobb jgħin lill-oħrajn. Għandu karattru li mingħajr ma jrid jiġbdek. Fl-iskola joqgħod moħħu hemm u dejjem marki tajbin iġib. Insa li ħa tarah xi darba bid-dwejjeq daqskemm hu tifel ferrieħi għax dejjem ikollu burdata tajba. Huwa tifel attiv u enerġetiku. Infatti, jittrenja mat-tim tal-futbol ta' Ħal Kirkop. Luke huwa tifel li mhux dilettant tal- u nista' nazzarda ngħid li hu ħażin għaġeb f'dik il-logħba. Huwa tifel li jħobb jilgħab u jieħu pjaċir iżda fl-istess ħin huwa tifel li jistudja ħafna. Għandu ħafna gosti, però l-favoriti huma tnejn il-futbol u l- Iħobb ukoll jiżfen u jkanta mad-diski. Iħobb ukoll jiddeverti u jidħaq mal-oħrajn. Huwa tifel li żaqqu jħobbha u ma jgħidx le għal xi biċċa ċikkulata jew għall-ħelu. Iħobb ukoll jara t-televiżjoni fi tmiem il-ġimgħa meta ma jkollux x'jagħmel. Luke huwa tifel li jmur tajjeb ħafna miegħi u jirrispettani immens. It-tfal l-oħrajn iqisuh bħala ħabib tiegħi u li faċli tagħmilha miegħu. Fl-aħħar mill-aħħar, jien nammirah għax huwa tifel bilgħaqal.
Il-ħabib tiegħi Luke Borg – Kai Galea 8a